CELEX: 22007D0147
Language: lv
Date: 2007-10-26 00:00:00
Title: EEZ Apvienotās komitejas Lēmums Nr. 147/2007 ( 2007. gada 26. oktobris ), ar ko groza EEZ līguma 23. protokolu par uzraudzības iestāžu sadarbību (58. pants)

10.4.2008   
            
            
               LV
            
            
               Eiropas Savienības Oficiālais Vēstnesis
            
            
               L 100/99
            
         
      EEZ APVIENOTĀS KOMITEJAS LĒMUMS
   
   Nr. 147/2007
   (2007. gada 26. oktobris),
   ar ko groza EEZ līguma 23. protokolu par uzraudzības iestāžu sadarbību (58. pants)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 98. pantu,
   tā kā:
   
               (1)
            
            
               Līguma 23. protokols tika grozīts ar EEZ Apvienotās komitejas 2004. gada 3. decembra Lēmumu Nr. 178/2004 (1).
            
         
               (2)
            
            
               Lai ļautu EBTA Uzraudzības iestādei un EBTA valstīm piedalīties diskusijās par Eiropas Konkurences tīkla politiku, kas saskaņā ar EK līguma 81. un 82. pantu ietver konfidenciālas informācijas apmaiņu, ir nepieciešams tiesisks regulējums, lai atļautu tādas konfidenciālas informācijas apmaiņu, kas nav iekļauta Līgumā. Tādēļ Līguma 23. protokolā jāiekļauj jauns 1.a pants,
            
         IR NOLĒMUSI ŠĀDI.
   1. pants
   Pēc Līguma 23. protokola 1. panta pievieno šādu pantu:
   
      “1.a pants
      Lai EBTA Uzraudzības iestāde un EK Komisija vienveidīgi interpretētu Nolīguma 53. un 54. pantu un Līguma 81. un 82. pantu, EBTA Uzraudzības iestāde un EBTA valstu kompetentās iestādes arī drīkst piedalīties Padomes Regulas (EK) Nr. 1/2003 15. apsvērumā minēto valsts iestāžu tīkla sanāksmēs, lai apspriestu vienīgi ar vispārējo politiku saistītus jautājumus. EBTA Uzraudzības iestāde, EK Komisija un EBTA valstu un EK dalībvalstu kompetentās iestādes ir tiesīgas darīt pieejamu informāciju, kas nepieciešama ar vispārējo politiku saistītu jautājumu apspriešanai iepriekšminētajā tīklā. Šai nolūkā atklāto informāciju neizmanto izpildes nodrošināšanas nolūkos. Šī dalība neskar EBTA valstu un EBTA Uzraudzības iestādes līdzdalības tiesības, kas tām piešķirtas ar EEZ līgumu.”
   
   2. pants
   Šis lēmums stājas spēkā 2007. gada 27. oktobrī ar noteikumu, ka EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (2).
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2007. gada 26. oktobrī
      
         
            EEZ Apvienotās komitejas vārdā –
         
         
            priekšsēdētājs
         
         Stefán Haukur JÓHANNESSON
         
      
   
   
      (1)  OV L 133, 26.5.2005., 35. lpp.
   
   
      (2)  Konstitucionālās prasības nav norādītas.